Nvidia

חברת Nvidia (נהגה "אנ-וידיה" ומתועתק לעיתים כ"אנבידיה") היא חברה אמריקאית, ספקית גדולה של מיקרו-שבבים המשמשים לערכות שבבים של מחשבים אישיים, יחידות עיבוד גרפיות (GPU), כרטיסי מסך (מאיצים גרפיים), חישובי בינה מלאכותית, התקני מדיה ותקשורת וקונסולות משחק. החברה מוכרת בזכות סדרות כרטיסי המסך למחשב GeForce ו-Quadro, סדרת ערכות השבבים nForce, וסדרת השבבים טגרה לסמארטפונים ולטאבלטים. החברה היא ספקית פלטפורמות לארבעה שווקים מרכזיים: משחקים, ויזואליזציות מקצועיות, מרכזי נתונים, וכלי רכב. בנוסף מפתחת החברה פלטפורמות לשוק הבינה המלאכותית והלמידה העמוקה. בסוף חודש יוני 2024 הפכה לחברה הציבורית בעלת שווי שוק הגבוה בעולם. המטה הראשי של החברה נמצא בסנטה קלרה שבקליפורניה. חברת Nvidia הוקמה בשנת 1993 על ידי שלושה מייסדים, המהנדסים האמריקאים כריס מלקווסקי וקרטיס פרים, ולצדם מעצב המעבדים האמריקאי-טאיווני ג'נסן הואנג. המוצר הראשון מבית Nvidia היה כרטיס המולטימדיה NV1 שייצא בשנת 1995. מחירו היה 199 דולר. אף על פי שהיה מאוד מתקדם לזמנו בשל השימוש בליבת 3D, הוא לא זכה להצלחה רבה. הסיבה – עם יציאת Windows 95 וטכנולוגיית ה-Direct3D, לא היה כדאי לייצר את המעבדים הגרפים של Nvidia. בשנת 1997 הוציאה Nvidia את הכרטיס השני שלה, עם מעבד ה-RIVA 128. הכרטיס הצליח במיוחד והיווה תחרות ל-VooDoo Rush שנחשב להצלחה. Nvidia המשיכה לפרוץ באותה העת עם יתר סדרת כרטיסי RIVA וסדרת ההמשך, RIVA TNT, שנחשבה לסדרת הדגל של החברה באותה עת. כרטיסים אלו נועדו להתחרות ביתר כרטיסי Voodoo של 3dfx, וכן בכרטיסים נוספים: Rage של ATi, סדרת Savage של S3 Graphics, וכרטיסי המסך של PowerVR. לאחר שחברת 3dfx, היצרנית של כרטיסי Voodoo ואחת החברות המובילות בשוק המעבדים הגרפים, פשטה רגל בשנת 2000, Nvidia קנתה אותה וכך גם הורידה את אחת מהיריבות הגדולות שלה וגם הוסיפה לעצמה הרבה עובדים עם ידע וטכנולוגיות שהיו ספציפיות ל-3dfx. בדצמבר של שנת 2000 נמסר כי Nvidia שילמה 186 מיליון דולר עבור הרכישה. משנת 1999 והלאה, שלטה Nvidia בחלק גדול מהשוק, כאשר הפכה את סדרת כרטיסי המסך GeForce לסדרה העיקרית שעליה היא עובדת. בשנת 2003 פיתחה Nvidia והוציאה לשוק את סדרת מעבדי ה-FX, שגם נכללו במשפחת ה-GeForce. באותה השנה גם חברת ATi עלתה במכירות, בזכות הוצאת סדרת Radeon החדשה שהייתה מאוד מוצלחת. לאחר שמיקרוסופט החליטה לפעול ביחד עם ATi כדי לבנות את המודל של DirectX 9.0, הכרטיסים של Nvidia סבלו מקשיים עם פלטפורמת ה-DirectX 9.0. התברר כי Nvidia החליטה לרמות ולהעלות לכאורה את התוצאות שלה במבחני הביצועים, ללא עלייה מקבילה בביצוע עצמו. לאחר שנודע הדבר, ATi זכתה באמון הצרכנים, ומאז הפכה למתחרה אמיתית. בשנת 2010 דיווחה חברת משחקי הווידאו Valve שבקרב לקוחותיה Nvidia מחזיקה ב-59.11% מהשוק. ב-2016 פתחה החברה מרכז פיתוח בישראל ובלונד שבשוודיה. באוקטובר 2018 פתחה החברה קבוצת מחקר בישראל, שמתמקדת בבינה מלאכותית. במרץ 2019 הגיעה להסכם על רכישת חברת רכיבי התקשורת הישראלית מלאנוקס בסכום של 6.9 מיליארד דולר, והרכישה הושלמה באפריל 2020. בספטמבר 2020 הודיעה Nvidia על רכישת חברת ARM holdings, מפתחת מעבדי ARM, בכ-40 מיליארד דולר. הרגולטורים בארצות הברית ובבריטניה התנגדו לעסקה. העסקה בוטלה בפברואר 2022 עקב קשיי אסדרה, ו-Nvidia שילמה למוכרת, חברת סופטבנק, פיצוי בסך 1.25 מיליארד דולר. במאי 2023 הכריזה החברה כי תקים בישראל מחשב-על בתחום הבינה המלאכותית. המחשב, ששמו Israel-1, צפוי לשמש תחילה את אנבידיה לצורכי מחקר ופיתוח ולשיתופי פעולה עם התעשייה, ובהמשך יהיה זמין כחלק משירות מחשוב-העל בענן של אנבידיה, Nvidia DGX Cloud, כך שארגונים וגופים נוספים יוכלו להשתמש בו. שלב ראשון של המחשב החל לפעול בנובמבר 2023, והשלמת בנייתו צפויה ב-2024. ב-30 במאי 2023 הגיע שווי השוק של החברה ליותר מטריליון דולר. ב-12 בפברואר 2024 החברה הפכה לחברה הציבורית הרביעית בשוויה בעולם אחרי שהגיעה לשווי שוק של 1.81 טריליון דולר ועקפה את שווי השוק של אמזון ואלפאבית. ב-22 בפברואר 2024, בעקבות דוחות מרשימים, שווי השוק של אנבידיה ביצע את הקפיצה הגדולה בהיסטוריה וב-25 בפברואר חצה לראשונה סף של שני טריליון דולר. באפריל 2024 רכשה החברה את חברת Run:ai הישראלית, המפתחת תוכנה לניהול יישומי בינה מלאכותית. סכום הרכישה מוערך ביותר מ-600 מיליון דולר. במאי 2024 הודיעה החברה על רכישת חברת ה-AI הישראלית Deci המפתחת פתרון לשיפור הדיוק ומהירות העיבוד של אלגוריתמים המניעים יישומי בינה מלאכותית בסכום מוערך של 300 מיליון דולר. ב-18 ביוני 2024 עקפה החברה את החברות אפל ומיקרוסופט והפכה לחברה הציבורית בעלת שווי השוק הגבוה בעולם, העולה על 3 טריליון דולר. החברה צמחה בקצב מהיר בזכות פיתוחים בעולם הבינה מלאכותית. אחד מקוי מוצריה העיקריים הוא כרטיסים גרפיים. הכרטיסים מתחלקים לכמה סדרות שונות: Riva TNT – סדרת כרטיסי העבר של החברה שכללה את RIVA 128, TNT, TNT PRO ו-TNT2 GeForce – סדרת הדגל של החברה לשוק הביתי. מותג זה מתחלק למיני סדרות: 256, 2, 3, 4, FX,‏ 6, 7, 8, 9 ולאחר מכן 100, 200, 300, 400, 500, 600, 700, 800, 900, 10 ו-20. החל מסדרת 200 הסדרות הללו מתחלקות לתתי סדרות: ללא קידומת / GS – כרטיסים אלו מיועדים לשוק הנמוך GT – כרטיסים אלו מיועדים לשוק הבינוני-נמוך GTX – כרטיסים אלו מיועדים לשוק הבינוני-גבוה. RTX – כרטיסים אלו מיועדים לשוק הגבוה ומאפשרים ניתוב קרניים בזמן אמת (ביישומים ומשחקים נתמכים). Quadro – סדרת מעבדים גרפיים אשר מיועדת לשוק המקצועי, ומיועדים ליישומי תכנון בעזרת מחשב, CGI, יצירת תוכן דיגיטלי וחישובים מדעיים גרפיים. Tesla (על שמו של ניקולה טסלה) – סדרת מעבדים גרפיים אשר מיועדת בעיקר ל-GPGPU. על מנת להקל על תהליך הייצור, אנוידיה מתרכזת במחקר, פיתוח וייצור של הליבות הגרפיות (המעבדים הגרפיים עצמם) והארכיטקטורה שלהן, אך מותירה את הליך הרכבת כרטיסי המסך לחברות צד שלישי, רובן טייוואניות (ASUS, ג'יגהבייט, Gainward,‏ Leadtek ועוד). הארכיטקטורות ששימשו את אנוידיה לפיתוח המעבדים הגרפיים שלה הן: פרנהייט – המיקרו-ארכיטקטורה ששימשה את סדרת Riva TNT ו-Vanta, אשר יוצרו בין 1998 ל-1999. קרויה על שם הפיזיקאי דניאל פרנהייט. צלזיוס – הארכיטקטורה בה בוצע שימוש בכרטיסי GeForce הראשונים (GeForce 256 וסדרת GeForce 2) שיוצרו בין 1999-2001 בליתוגרפיות של 220 ננומטר, 180 ננומטר ו-150 ננומטר. קרויה על שם האסטרונום אנדרס צלזיוס. קלווין – שימשה את סדרות GeForce 3 ו-4 שיוצרו בין 2001–2003 בליתוגרפייה של 150 ננומטר. קרויה על שם הפיזיקאי ויליאם תומסון, הברון מקלווין. רנקין – שימשה את סדרת GeForce FX שיוצרה בין 2003-2004 בליתוגרפיות של 150, 140 ו-130 ננומטר. קרויה על שם הממציא והמהנדס ויליאם ג'ון מקורן רנקין. קירי – שימשה את סדרות 6 ו-7 שיוצרו בין 2004–2007 בליתוגרפיות של 130, 110, 90 ו-80 ננומטר. קרויה על שם המדענית מארי קירי. טסלה – ארכיטקטורה שמשמשת לסדרות 8, 9, 100, 200 ו-300 בטכנולוגיות 90 ננומטר, 80 ננומטר, 65 ננומטר ו-55 ננומטר. לבסוף הוחלף על ידי פרמי. יצאה לראשונה ביוני 2007 וקרויה של שם ניקולה טסלה. פרמי – פרמי היא הארכיטקטורה הבאה לאחר טסלה, שמשמשת את סדרות 400 ו-500 בטכנולוגיות 40 ננומטר ו-28 ננומטר. הוחלפה על ידי קפלר. יצאה לראשונה במרץ 2010. קרויה על שמו של אנריקו פרמי. קפלר – קפלר היא הארכיטקטורה הבאה אחרי פרמי, שמשמשת את סדרת 600, רוב סדרת 700 וחלק מסדרת 800 בטכנולוגיית 28 ננומטר. יצאה לראשונה באפריל 2012. קרויה על שמו של יוהאנס קפלר. מקסוול – אחרי קפלר, מקסוול היא הארכיטקטורה הבאה שמשמשת את חלק מסדרת 700 וממשיכה עם סדרות 800 ו-900 בטכנולוגיות 28 ננומטר. מקסוול הוכרזה במרץ 2013 ושוחררה לראשונה ב-2014 יחד עם GTX 750 ו-GTX 750 TI. כמו כן, היא משמשת את סדרת 900, שכרטיסיה הראשונים יצאו בספטמבר 2014, ועדיין משתמשת בטכנולוגיית 28 ננומטר. קרויה על שמו של ג'יימס קלרק מקסוול. פסקל – ארכיטקטורה אשר יצאה ב-2016 ומשמשת את סדרת 10 בטכנולוגיה של 16 ננומטר וקרויה על שמו של בלז פסקל. וולטה – הארכיטקטורה הבאה אחרי פסקל בטכנולוגיה של 12 ננומטר וקרויה על שמו של אלסנדרו וולטה. מיועדת לשרתים ותחנות עבודה בלבד. יצאה ב-2017. טיורינג – הארכיטקטורה הנמצאת בשימוש בסדרת ה-RTX בטכנולוגיה של 12 ננומטר וקרויה על שמו של אלן טיורינג. יצאה ב-2019. אמפר – הארכיטקטורה הנמצאת בשימוש בסדרת GeForce 30 בטכנולוגיה של 8 (צרכנים) ו-7 (תחנות עבודה) ננומטר וקרויה על שמו של אנדרה-מארי אמפר. יצאה ב-2020. הופר – הארכיטקטורה הבאה אחרי אמפר בטכנולוגיה של 4 ננומטר המיועדת לשרתים ותחנות עבודה בלבד וקרויה על שמה של גרייס הופר. יצאה ב-2022. עדה לאבלייס – הארכיטקטורה הנמצאת בשימוש בסדרת GeForce 40 וקרויה על שם עדה לאבלייס. יצאה ב-2022. בלאקוול - בכנס המפתחים השנתי שלה ל-2024, הכריזה אנבידיה על דור חדש של שבבי בינה מלאכותית ושבבי תקשורת נתונים. השבבים מתבססים על ארכיטקטורת Blackwell, שיורשת את ארכיטקטורת Hopper שהושקה ב 2022. החברה הכריזה על "סופר־שבב" חדש, GB200, שכולל בתוכו שני שבבי עיבוד גרפי (GPU) חדשים – B200. החברה טוענת שהמערכת החדשה יעילה יותר בהרצת יישומי AI שמבוססים על מודלים של שפה גדולים, הכוללים טריליון פרמטרים, עם עלות וצריכת אנרגיה נמוכות משמעותית ביחס למערכת הקודמת. טגרה – מותג של מערכות על שבב (SoC) בארכיטקטורת ARM לטלפונים חכמים ומחשבי לוח. החברה ייצרה מספר מעבדים גרפיים לקונסולות, להלן: XGPU‏ (Xbox) – מעבד המבוסס על סדרת GeForce 3 היוצר בטכנולוגיה של 150 ננומטר, בעל מהירות שעון של 233 מגה-הרץ, 64 מגה-בייט זיכרון מסוג DDR וכוח עיבוד של 5.8 ג'יגהפלופס. RSX (פלייסטיישן 3) – מעבד המבוסס על סדרת GeForce 7 היוצר בטכנולוגיה של 90, 65 ו-40 ננומטר (בהתאם לדגם הפלייסטיישן), בעל מהירות שעון של 650 מגה-הרץ, 256 מגה-בייט זיכרון מסוג GDDR3 או XDR וכוח עיבוד של 251.2 ג'יגהפלופס. NX-SoC (נינטנדו סוויץ') – מעבד המבוסס על ארכיטקטורת מקסוול, המיוצר בטכנולוגיה של 20 ו-16 ננומטר, בעל מהירות שעון מקסימלית של 768 מגה-הרץ, 4GB זיכרון מסוג LPDDR4 וכוח עיבוד מקסימלי של 393 ג'יגהפלופס. בשנת 2020, עם פרוץ מגפת הקורונה, מפעלי הייצור של Nvidia הושבתו בעקבות תחלואת העובדים ובידודם, בעיות בשרשרת האספקה ועוד. בעקבות כך נוצר מחסור במלאי כרטיסי המסך החדשים מסדרת RTX 3000. בנוסף לכך, לצד בעיות הייצור נוצר ביקוש גבוה בעקבות סגרים רבים שהעלו את הביקוש של אוכלוסיית העולם למשחקי מחשב, ולצד ביקוש גובר והולך מצד משקיעי מטבעות האתריום, וחברות רבות העוסקות בתחום הלמידה העמוקה, נוצר ביקוש גבוה מאוד ביחס להיצע לכרטיסי המסך של החברה. בעקבות כך חלה עליית מחירים חריגה, שבה עלתה רמת המחירים של כל סדרת כרטיסי המסך לפי 2 עד פי 4 מהמחיר המומלץ לצרכן. במהלך שנת 2021 הסתיים משבר הייצור שחוו חברות הטכנולוגיה, ולרבות חברת Nvidia. אך עם זאת נשארו מחירי כרטיסי המסך של החברה ברמת מחירים מופקעת. בעקבות השקת סדרת RTX 4000 ופרסום מחירי הכרטיסים החדשים, רבים יצאו נגד החברה בטענה שהיא תְּאֵבַת בצע ומנצלת את המשבר שחוותה על מנת לגרור עליית מחירים קבועה כנגד הלקוחות, וזאת על אף שהעלתה את המחירים בעשרות אחוזים בשנים שקדמו לפרוץ מגפת הקורונה. חלק גדול מהמבקרים ציינו כי סירובה של Nvidia להחזיר את המחירים לרמת המחיר המומלץ לצרכן כפי שהיה עם כרטיסי RTX 2000 ומטה יגרור חרם צרכני על החברה. לאחר השקת כרטיסי ה-High-End מסדרת 4000, החלה Nvidia בסבב השקות של כרטיסי הביניים, וביניהם RTX 4070 במחיר התחלתי של 599 דולר לגרסה הראשונית. עם יציאת הכרטיס לשוק וביצוע Benchmarks מול יתר הכרטיסים בשוק, רבים יצאו בפומבי נגד החברה בכך שהכרטיס אינו שווה את מחירו והמליצו לא לרכוש אותו. לאחר שנתקלה Nvidia בביקורות רבות, נאלצה החברה להוריד את מחירו. בעקבות הביקורת הרבה שספגה החברה בעקבות תמחור סדרת כרטיסי המסך מסדרת RTX 4000, ולצד ירידה חדה במכירות בשוק הצריכה הפרטי והתחרות מול כרטיסי AMD, השיקה החברה בינואר 2024 את סדרת הכרטיסים RTX Super אשר כללה השקה של שלושה כרטיסים המהווים שדרוג לכרטיסי השוק הבינוני-גבוה שהושקו שנה קודם: RTX4070 /4070 TI / 4080. לאחר סקירה מקיפה שנערכה לשלושת הכרטיסים נמצא כי התבצע שדרוג מורגש לכרטיס ה-4070/4070TI כאשר המחיר לשניהם נשאר אותו דבר כמו הדור הקודם. לעומת זאת כרטיס ה-4080 נשאר ברמת ביצועים זהה לדור הקודם, אך מחירו הורד מ-1200 דולרים ל-999 דולר וזאת על מנת להתחרות ברטיס ה-7900XTX של חברת AMD. על אף ההשקה שבאה לטובת הצרכנים בשוק הצריכה הפרטי, ספגה החברה ביקורת רבה בכל זאת, שכן כרטיסי המסך החדשים עדיין נמכרים ברמת מחירים מופקעת אתר האינטרנט הרשמי של Nvidia (בשפות מרובות) Nvidia, באתר אנציקלופדיה בריטניקה (באנגלית) Nvidia, ברשת החברתית פייסבוק Nvidia, ברשת החברתית אקס (טוויטר) Nvidia, ברשת החברתית אינסטגרם Nvidia, ברשת החברתית LinkedIn Nvidia, סרטונים בערוץ היוטיוב Nvidia, הבלוג הרשמי Nvidia, באתר פליקר סקירת החברה בגוגל מידע עסקי על חברת Nvidia באתרים Yahoo! Finance • MarketWatch • CNN Money • Bloomberg Business (באנגלית) Nvidia, בגוגל פיננסים Nvidia, באתר Crunchbase (באנגלית) Nvidia, באתר EDGAR של הודעות ל-SEC (באנגלית) ארון טילי, שיחקה אותה: החברה הוותיקה שכבשה את עולם האינטליגנציה המלאכותית, באתר "פורבס ישראל", 15 בינואר 2017 סופי שולמן, הדרך של אנבידיה לשווי של טריליון דולר עברה בצומת יקנעם, באתר כלכליסט, 14 באוגוסט 2023 אקונומיסט, מי ינצח ב–AI? לא אנבידיה — המשקיעים מאמינים שענקיות הענן ייקחו את הקופה, באתר TheMarker‏, 25 באפריל 2024 "NVIDIA דוח שנתי 2023" (PDF). nvidianews.nvidia.com. Nvidia. בדצמבר 2020. {{cite web}}: (עזרה) גיא טל, זו שעולה וזו שיורדת: לאן מועדות פניהן של אינטל ואנבידיה?, באתר ביזפורטל, 18 בנובמבר 2021 Strategy, Moor Insights and. "NVIDIA Is Not Just Accelerating AI, It Aims To Reshape Computing". Forbes (באנגלית). נבדק ב-2017-08-25. תולדות מאיצי התלת-מימד נועם מור, Vgames, כרטיסי מסך: NVIDIA בירידה, ATI בעלייה, באתר ynet, 30 בדצמבר 2003 Steam Hardware Survey: July 2010 אלירן רובין, ענקית המעבדים הגרפיים Nvidia פותחת מרכז פיתוח בישראל - ותגייס עשרות עובדים, באתר TheMarker‏, 24 בנובמבר 2016 יניב הלפרין, Nvidia פותחת חטיבה למחקר בינה מלאכותית בישראל, באתר "אנשים ומחשבים", 18 באוקטובר 2018 מאיר אורבך, מנהלי אנבידיה ומלאנוקס: מגיפת הקורונה לא תגרום לפיטורים באף אחת מהחברות, באתר כלכליסט, 27 באפריל 2020 עידן בן טובים, רשמי: NVIDIA רוכשת את Arm תמורת 40 מיליארד דולר, באתר "גיקטיים", 14 בספטמבר 2020 הרגולטור בארה"ב נגד עסקת אנבידיה-ARM: תפגע בתחרות, באתר כלכליסט, 2 בדצמבר 2021 אושרי אלקסלסי, ‏חזל"ש: אנבידיה מבטלת רשמית את הרכישה של Arm, באתר Geektime‏, 8 בפברואר 2022 יוחאי שויגר, בין עשרת המחשבים החזקים בעולם: אנבידיה מקימה בישראל מחשב-על ל-AI, באתר ישראל היום, 29 במאי 2023 אושרי אלקסלסי, ‏מחשב העל של NVIDIA בישראל החל לפעול, באתר Geektime‏, 21 בנובמבר 2023 ליטל סמט, אנבידיה עשתה היסטוריה: חברת השבבים הראשונה בשווי של טריליון דולר, באתר כלכליסט, 30 במאי 2023 אנבידיה בהישג אדיר: שווי גבוה מ-2 טריליון דולר, זה השיא ששברה, באתר אייס, 3 במרץ 2024 מאיר אורבך, נחשף בכלכליסטעסקת הענק יוצאת לדרך: אנבידיה מודיעה על רכישת Run:ai הישראלית, באתר כלכליסט, 24 באפריל 2024; אושרי אלקסלסי, ‏אקזיט ענק: NVIDIA רוכשת סטארטאפ ישראלי ב-700 מיליון דולר, באתר Geektime אנבידיה רוכשת את חברת ה-AI הישראלית Deci; הערכות: שווי העסקה 300 מיליון דולר | כלכליסט, באתר calcalist, ‏2024-05-02 Kif Leswing, Nvidia passes Microsoft in market cap to become most valuable public company, CNBC, ‏2024-06-18 (באנגלית) כהן, שגיא. ""מנוע למהפכה תעשייתית חדשה": אנבידיה השיקה את הדור החדש של שבב הבינה המלאכותית שלה". TheMarker. נבדק ב-2024-03-19. עידן בן טובים, אנבידיה: ייצרנו יותר מדי GPUs. ההנחות בדרך, באתר גיקטיים, ‏25 באוגוסט 2022 מחירי כרטיסי המסך יורדים! אבל זה לא משנה כלום..., נבדק ב-2023-01-21 Nvidia CEO: High Prices for GPUs Are Here to Stay, PCMAG (באנגלית) כרטיס מסך מדהים אבל יש פה בעיה | NVIDIA RTX 4080, נבדק ב-2023-01-21 Andrew Cunningham, 2022 in GPUs: The shortage ends, but higher prices seem here to stay, Ars Technica, ‏27 בדצמבר 2022 (באנגלית) FLOOD! Nvidia RTX GPUs RETURNED, The MOST EVER, נבדק ב-2023-04-28 Nvidia's RTX 4070 at $599 Is Still NOT Worth It - More Marketing Antics, נבדק ב-2023-04-28 The RTX 4070... Overpriced or Just Right?, נבדק ב-2023-04-28 Why No One Wants The RTX 4070, נבדק ב-2023-04-28 Zhiye Liu published, Retailer Bundles $100 Steam Gift Card With RTX 40-Series Purchases, Tom's Hardware, ‏21 באפריל 2023 (באנגלית) theterk, RTX 4070 Might Fall to $549 Due To Nvidia Partner Rebate: Report, r/tomshardware, ‏18 באפריל 2023 גיא שרון Posted 31 בינואר 2024 18:38, לקחנו את הNvidia RTX 4070 Ti Super לסיבוב: והשוונו אותו מול הכרטיס המקורי, באתר IGN Israel, ‏2024-01-31 סתם כדי לסתום חור | RTX 4070TI SUPER, נבדק ב-2024-02-10 סוף סוף השקה נורמלית של אנבידיה | RTX 4070 SUPER, נבדק ב-2024-02-10 אנבידיה שוב פעם דופקת את כולם... | RTX 4080 SUPER #hardwarex #gaming #rtx #nvidia, נבדק ב-2024-02-10 Nvidia RTX Super Pricing? Will GPU Pricing Ever Be 'Normal' Again? December Q&A [Part 2], נבדק ב-2024-02-10